EkBass/fiwiki-20250220-pages-articles huggingface dataset:
Juha Tamminen

Juha Tamminen (s. 1957 Nakkila) on nykyään Hämeenlinnassa asuva suomalainen freelancevalokuvaaja ja -toimittaja. Hänen erikoisalaansa on jalkapalloilun kuvaaminen. Tammisen kuvia käyttävät esimerkiksi Veikkaaja, Urheilulehti sekä iltapäivälehdet. Hän on avustanut myös espanjalaisia ja italialaisia urheilulehtiä. Tamminen on ollut mukana toimittamassa useita jalkapalloaiheisia teoksia. Nykyään hän kuvaa jalkapalloilun lisäksi myös muuta urheilua. Jalkapallon arvokisoja Tamminen on kuvannut vuoden 1982 MM- kilpailuista lähtien. Hän on tallentanut muun muassa Diego Maradonan kuuluisan maalin 1986 MM-kisojen Englanti-Argentiina -ottelussa. FIFA valitsi Maradonan maalin myöhemmin MM-kisahistorian upeimmaksi maaliksi. 1980- ja 1990-luvuilla Tamminen asui useita vuosia Etelä-Amerikassa ja toimi kykyjenetsijänä välittäen pelaajia Suomen jalkapallosarjoihin. Hänen löytöjään ovat muun muassa porilaiseen FC Jazziin 1990-luvun alussa saapuneet Suomen ensimmäiset brasilialaispelaajat Piracaia ja Luiz Antonio. Suomen Palloliitto valitsi Tammisen vuoden 2010 jalkapallotoimittajaksi yhdessä Jussi Eskolan kanssa.Palloliitto ja Veikkausliiga palkitsivat vuoden parhaita Jalkapallon MM-kisat 2002-teos, jota hän oli mukana toimittamassa, valittiin Vuoden urheilukirjaksi 2002. Vuonna 2010 Tamminen julkaisi internetissä useita tuhansia valokuvia käsittävän kuva-arkistonsa. ==Teokset== *Juha Tamminen, Miguel Moreno: MM-jalkapallo, Mexico 86 (Sinilaakso/Puumi 1986) *Tamminen, Esko S. Lahtinen: Jalkapallon MM-kisat : Uruguay 1930 - USA 1994 (Intereuropean Publications 1997) *Tamminen, Keith Armstrong, Lahtinen: Ranska ’98 : jalkapallon MM-kisat (Intereuropean Publications 1998) *Tamminen, Markku Heinonen: Vuosituhannen tähdet : jalkapallo (Intereuropean Publications 1999) *Tamminen, Armstrong, Mauri Forsblom, Alberto Sabattini: Jalkapallon EM-kisat 2000 (Intereuropean Publications 2000) *Tamminen, Jussi Eskola, Forsblom, Armstrong: Jalkapallon MM-kisat 2002 (Intereuropean Publications 2002) *Tamminen, Eskola: Kuningas jalkapallo (Intereuropean Publications 2003) ==Lähteet== *Nakkilasta Rio de Janeiroon, Juha Kanervan artikkeli Tammisesta kirjassa Rakas jalkapallo - Sata vuotta suomalaista jalkapalloa (Kustannusosakeyhtiö Teos 2007) *Suomen kansallisbibliografia * Freeluettelo.fi ==Aiheesta muualla== * Tammisen kuva-arkisto Luokka:Suomalaiset urheilukirjailijat Luokka:Suomalaiset urheilutoimittajat Luokka:Suomalaiset valokuvaajat Luokka:Vuonna 1957 syntyneet Luokka:Elävät henkilöt
Paini kesäolympialaisissa 1920 – kreikkalais-roomalaisen painin 67,5 kg

Antwerpenin olympiakisojen kreikkalais-roomalaisen painin 67,5 kilon sarjaan osallistui 22 painijaa. Kukin maa sai asettaa enintään kaksi painijaa samaan sarjaan. Kreikkalais-roomalainen painittiin Bergvallin karsintajärjestelmällä, jossa ensiksi käytiin yksinkertainen cup-kilpailu kultamitalista. Voittajalle hävinneet koottiin sitten otteluihin hopeamitalista, ja lopuksi hopeapainijalle hävinneet pääsivät tavoittelemaan pronssimitalia. Itse otteluissa painittiin ensiksi 10 minuutin jakso, jonka aikana hyväksyttiin vain selkävoitto. Tarvittaessa jatkettiin pistepainilla 15 minuutin jaksoissa. Suomalaiset selvisivät loppuotteluun ja painijohdon kehotuksesta taktikoivat keskenään kultamitalin Väreelle, koska uskoivat Tammisen mahdollisuuksin enemmän hopeakamppailuissa, joihin hävinnyt osapuoli vielä loppuottelun jälkeen joutui. Hopean Tamminen voittikin selvästi. ==Ottelut== Voittaja – Hävinnyt aika Emil Väre – Fritz Christiansen 3.13 Maurice Rohon – Ahmed Rahmy 40.00 Oral Swigart – Walter Ranghieri 3.14 Charles Frisenfeldt – Vasilios Pavlidis 1.48 Holger Lindberg – Johannes Nolten sr 7.11 Carl Coerse – Théodore Bainconneau 3.30 Ottelut hopeamitalista Voittaja – Hävinnyt aika Frits Janssens – Fritz Christiansen 25.00 Taavi Tamminen – Frits Janssens 13.33 Charles Frisenfeldt – Maurice Rohon wo Taavi Tamminen – Charles Frisenfeldt 11.57 Ottelut pronssimitalista Voittaja – Hävinnyt aika Fritjof Andersen – Charles Frisenfeldt wo Fritjof Andersen – František Kopřiva 0.54 Frits Janssens – Richard Frydenlund 2.25 Fritjof Andersen – Frits Janssens 3.19 ==Lopullinen järjestys== Sija Painija 1 Emil Väre 2 Taavi Tamminen 3 Fritjof Andersen ==Lähteet== * Sports-reference * Antwerpenin kisojen tuloksia (arkistolähde) * Martti Jukola: Suuri Olympiakirja, WSOY 1952 Luokka:Paini kesäolympialaisissa 1920
Korsikanritari

Korsikanritari (Papilio hospiton) on muutamilla Välimeren saarilla tavattava hyvin harvinainen ritariperhoslaji. Se kuuluu Euroopan unionin luontodirektiivin liitteisiin II ja IV. Lisäksi korsikanritari mainitaan CITES-sopimuksen liitteessä I eli kaikenlainen lajilla käytävä kauppa on kiellettyä.http://www.iucnredlist.org/apps/redlist/details/15993/0 == Koko ja ulkonäkö == Kookas, keltamusta päiväperhonen, jonka takasiipien takareunassa on selvät, lyhyet kannukset. Takasiivissä on rivi sinisiä täpliä sekä punainen silmätäplä. Siipisuonten kohdalla on musta viiru. Korsikanritari muistuttaa ulkonäöltään varsin paljon tavallista ritariperhosta (Papilio machaon), mutta mustan värin osuus siivissä on korsikanritarilla jonkin verran suurempi ja siivet ovat kontrastisemmat. Keskeisenä lajeja erottavana tuntomerkkinä siiven alapinnan leveä, mustareunainen poikkiviiru on ulkoreunastaan syvään sahamaisesti aaltoileva. Siipiväli 60-70 mm.http://en.butterflycorner.net/Papilio-hospiton-Corsican-Swallowtail- Korsischer-Schwalbenschwanz.379.0.html == Levinneisyys ja lentoaika == Korsikanritaria tavataan ainoastaan Korsikan ja Sardinian saarilla. Perhoset lentävät yhtenä sukupolvena ja aloittavat lentonsa toukokuun puolivälissä. Lento jatkuu runsaampana kesäkuun alkupuolelle, mutta jonkin verran perhosia lentää aina heinäkuulle saakka. == Elinympäristö ja elintavat == Harvinainen laji. Perhoset elävät kuivilla, kallioisilla ja avoimilla ruohostomailla, joilla kasvaa korkeintaan harvaa pensaikkoa. Laji viihtyy tyypillisesti muuta maastoa korkeammilla kohdilla. Koiraat voivat lentää tuntikausia laskeutumatta. Perhoset vierailevat mielellään ohdakkeiden kukilla. Laji talvehtii kotelona. == Ravintokasvi == Toukan ravintokasveja ovat Ferula communis, Ruta corsica sekä Peucedanum paniculatum. Ravintokasvin valinta riippuu populaatiosta. == Lähteet == == Aiheesta muualla == * Moths and Butterflies of Europe and North Africa * swallowtails.net Luokka:Ritariperhoset
Tequixquiac

Tequixquiac on kaupunki Meksikossa, Estado de Méxicon osavaltiossa. Asukkaita kaupungissa on 33 029. Kaupungin nimi juontuu nahuatlin kielestä. ==Lähteet== Luokka:Meksikon kaupungit Luokka:México (osavaltio)
Pantajarru

Pantajarru on kitkajarru, jota käytetään erityisesti ajoneuvoissa ja nostureissa. Jarruttaminen tapahtuu kiristämällä pyörivän rummun ympärillä olevaa joustavaa pantaa. Pantajarrun tyypillinen sovelluskohde on erilaisten koneistojen varajärjestelmänä, jossa sen tehtävänä on toimia jarruna silloin, kun ensisijaiseksi tarkoitettu jarrujärjestelmä ei toimi. Ensisijaisena jarruna sitä saatetaan käyttää muun muassa polkupyörissä, sirkkeleissä ja nosturilaitteissa. Pantajarrun suurin etu on sen rakenteellinen yksinkertaisuus. Siinä on muihin jarrujärjestelmiin verrattuna vähemmän liikkuvia osia, se on helppo huoltaa ja saattaa toimia useita vuosia. Altistuessaan kosteudelle tai lumelle sen pito kuitenkin heikkenee. Myös korkeat lämpötilat saattavat aiheuttaa luistamista. Tästä syystä pantajarru soveltuu parhaiten pienille pyörimisnopeuksille. ==Lähteet== Luokka:Autotekniikka Luokka:Polkupyörän osat
Panamanpöllönen

Panamanpöllönen (Megascops clarkii aiemmin Otus clarkii) on pöllöihin kuuluva lintu. Sitä tavataan Kolumbiassa, Costa Ricassa ja Panamassa. Sen elinpiiriä ovat subtrooppiset ja trooppiset kosteat vuoristometsät. ==Lähteet== ==Aiheesta muualla== * Luokka:Kirkupöllöset
Kokemäen ravirata

Kokemäen ravirata sijaitsee Köyliöntien varressa noin kahdeksan kilometrin päässä Kokemäen kaupungin keskustasta. Lähistöllä olevaan Pitkäjärven vapaa- ajankeskukseen on matkaa pari kilometriä. Kokemäen ravirata kuuluu kesäratoihin, joilla ei ole ympärivuotista kilpailutoimintaa. == Historia == Kokemäen ravirata sai alkunsa, kun Porin ravirata oli joutunut sota-aikana lopettamaan toimintansa kaupungin lentokentän laajennuksen vuoksi. Maakunnan hevosväki halusi oman raviradan ja sellainen päätettiin rakentaa Kokemäelle. Sataravi Oy perustettiin toukokuussa 1946 ja radan rakentaminen aloitettiin talkootyönä välittömästi samana kesänä. Sen tarvitsema maa-alue saatiin lahjoituksena Kokemäenkartanon omistajalta Erik E. Grönlundilta. Työ valmistui nopeasti ja avauskilpailut järjestettiin kesäkuussa 1947 yli 5 000 katsojan edessä. ==Rakennukset ja valmennustallit== Raviradan yleisöalueella sijaitsee yhdistetty tuomaritorni- ja totomyyntirakennus, kahvilarakennus sekä noin 800-paikkainen puurakenteinen katsomo. Varikkoalueella tallirakennusten lisäksi myös kahvila. Kokemäen raviradan erikoisuutena on, että yleisöllä on mahdollisuus seurata kilpailuja myös keskikentältä. Kokemäen raviradalla pitävät valmennustallia muun muassa Meri Elomaa, Kauko Ketola sekä tunnetuimpana valmentajana Janne Ranta-Krenkku. ==Kilpailutoiminta== Kokemäen ravikauden huipputapahtuma on perinteiset kaksipäiväiset juhannusravit, joita on järjestetty jo 1950-luvulta lähtien. Juhannuslauantain kilpailut ovat keränneet jopa 5 000 hengen yleisömääriä. Juhannusravien lisäksi Kokemäellä on yleensä järjestetty yhdet kilpailut toukokuun alussa, sekä yhdet touko- kesäkuun vaihteessa. Vuonna 2013 Kokemäellä on neljä kilpailupäivää.Suomen Hippoksen kilpailukalenteri. Viitattu 14.2.2013. Suurkilpailuja ei Kokemäellä järjestetä, mutta vuodesta 1978 lähtien on pidetty 1960-luvun menestyshevosen mukaan nimetty Vilperi-ajo. Vuodesta 2010 lähtien on lisäksi järjestetty Emil Cedercreutzin muistoajo, joka on nimetty maineikkaan kuvanveistäjän mukaan. Totoravien lisäksi Kokemäellä ajetaan vuosittain useita harjoitus- ja paikallisraveja. ==Lähteet== *Hyvää ravia Satakunnasta, Timo Karkku (Satakunnan alueen hevosjalostusliitto ry, 2007) Luokka:Suomen raviradat Luokka:Kokemäen rakennukset ja rakennelmat
HMS Visby (1942)

HMS Visby (runkonumerot J11 ja F11) oli Ruotsin laivaston Visby-luokan hävittäjä. == Valmistus == Alus tilattiin Göteborgista Götaverkeniltä. Alus laskettiin vesille 16. lokakuuta 1942 ja otettiin palvelukseen 10. elokuuta 1943.Whitley, M. J. s. 249 == Palvelus == Alus poistettiin palveluksesta 1. heinäkuuta 1982. == Lähteet == * * * === Viitteet === Luokka:Visby-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät Luokka:Götaverken
HMS Sundsvall (1942)

HMS Sundsvall (runkonumerot J12 ja F12) oli Ruotsin laivaston Visby-luokan hävittäjä. Alus laskettiin vesille 20. lokakuuta 1942 Erikbergs Mekaniska Verkstad AB:n telakalla ja se otettiin 17. syyskuuta 1943 palvelukseen. Alus poistettiin palveluksesta 1. heinäkuuta 1982.Whitley, M. J. s. 249 == Lähteet == * * * === Viitteet === Luokka:Visby-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät
HMS Hälsingborg

HMS Hälsingborg (runkonumerot J13 ja F13) oli Ruotsin laivaston Visby-luokan hävittäjä. Sen köli laskettiin 1941 Götaverkenillä Göteborgissa ja alus laskettiin vesille 23. maaliskuuta 1943. Alus otettiin 30. marraskuuta palvelukseen ja se poistettiin palveluksesta 1. heinäkuuta 1978.Whitley, M. J. s. 249 == Lähteet == * * * === Viitteet === Luokka:Visby-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät Luokka:Götaverken
HMS Kalmar (1943)

HMS Kalmar (runkonumerot J14 ja F14) oli Ruotsin laivaston Visby-luokan hävittäjä. Alus laskettiin vesille 20. heinäkuuta 1943 Eriksbergs Mekaniska Verkstad AB:n telakalla ja se otettiin 3. helmikuuta 1944 palvelukseen. Alus poistettiin palveluksesta 1. heinäkuuta 1978.Whitley, M. J. s. 249 == Lähteet == * * * === Viitteet === Luokka:Visby-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät
Visby (täsmennyssivu)

Visby tarkoittaa seuraavia asioita: *Visby, kaupunki Ruotsissa *Visbyn lentoasema *Visbyn hiippakunta ;Ruotsin merivoimat *Visby-luokka (hävittäjä), hävittäjäluokka *Visby-luokan korvetti, korvettiluokka *HMS Visby (1942), Visby-luokan hävittäjä *HMS Visby (K31), [Visby-luokan korvetti
Sundsvall (täsmennyssivu)

Sundsvall tarkoittaa seuraavia asioita: *Sundsvall, kaupunki Ruotsissa *Sundsvallin kunta *IF Sundsvall Hockey, jääkiekkoseura *GIF Sundsvall, jalkapalloseura *Sundsvall Dragons, koripalloseura ;Ruotsin merivoimat *HMS Sundsvall (1675), alus *HMS Sundsvall (1942), Visby-luokan hävittäjä *HMS Sundsvall (K24), Göteborg-luokan korvetti. ==Katso myös== * Sundvall
Kalmar (täsmennyssivu)

Kalmar tarkoittaa seuraavia asioita: *Kalmar, kaupunki ja taajama Ruotsissa *Kalmarin lääni, lääni Ruotsissa *Kalmarin kunta, kunta Ruotsissa *Kalmarin unioni, Pohjoismaiden valtioliitto keskiajalla *Kalmar FF, jalkapalloseura *Bert Kalmar, yhdysvaltalainen sanoittaja *Kalmar, lastinkäsittelynosturien brändinimi *Kalmar, Cargotecista 6/2024 eriytetty pörssiyhtiö. ;Ruotsin merivoimat *HMS Kalmar (1677), alus *HMS Kalmar (1695), alus *HMS Kalmar (1749), kaleeri *HMS Kalmar (1943), Visby-luokan hävittäjä *HMS Kalmar (K23), Göteborg-luokan korvetti ==Katso myös== * Kalmari (täsmennyssivu) * kalmari, mustekalalaji
HMS Öland (1945)

HMS Öland (runkonumerot 16, J16 ja F16) oli Ruotsin laivaston Öland-luokan hävittäjä. == Valmistus == Alus tilattiin Malmöstä Kockums Mekaniska Verkstad AB:lta, missä köli laskettiin 1943. Alus laskettiin vesille 15. joulukuuta 1945 ja valmistui 5. joulukuuta 1947.Whitley, M. J. s. 250 == Palvelus == Alus poistettiin palveluksesta 1. heinäkuuta 1978. == Lähteet == * * * === Viitteet === Luokka:Öland-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät Luokka:Kockums
HMS Uppland (1946)

HMS Uppland (runkonumerot 17, J17 ja F17) oli Ruotsin laivaston Öland-luokan hävittäjä. == Valmistus == Alus tilattiin Karlskronavarvetilta, missä se laskettiin vesille 15. marraskuuta 1946 ja otettiin palvelukseen 31. tammikuuta 1949.Whitley, M. J. s. 250 == Palvelus == Alus poistettiin palveluksesta 1. heinäkuuta 1979. == Lähteet == * * * === Viitteet === Luokka:Öland-luokan hävittäjät Luokka:Ruotsalaiset toisen maailmansodan hävittäjät Luokka:Ruotsalaiset kylmän sodan hävittäjät
Lisbeth Movin

Lisbeth Movin (25. elokuuta 1917 – 7. marraskuuta 2011) oli tanskalainen näyttelijä ja elokuvaohjaaja. Hänen puolisonsa oli ohjaaja Lau Lauritzen. ==Filmografia (valikoima)== *Den Røde kappe, (Punainen viitta) 1967 näyttelijä *Min kone fra Paris 1961 ohjaus *Hejrenæs (Varastettu onni) 1953 näyttelijä *Støt står den danske sømand 1948 näyttelijä *Vredens dag (Vihan päivä) 1943 näyttelijä (Anne Pedersdotter, hänen vaimonsa) ==Lähteet== ==Aiheesta muualla== * * * Luokka:Tanskalaiset näyttelijät Luokka:Tanskalaiset elokuvaohjaajat Luokka:Vuonna 1917 syntyneet Luokka:Vuonna 2011 kuolleet
Kerran sotureita

Kerran sotureita (Once Were Warriors) on uusiseelantilaisen Alan Duffin romaaniin perustuva draamaelokuva vuodelta 1994. Se kertoo kaupungistuneen maoriperheen elämästä. Toisin kuin perheen isään keskittyvässä kirjassa, elokuvan päähenkilöksi nousee matriarkaalinen äiti. Kriitikoiden mukaan rap- musiikki ja kuvaustyyli yhdistävät sen tyyliltään afroamerikkalaisiin yhteiskunnallisiin elokuviin. == Lähteet == Luokka:Uusiseelantilaiset elokuvat Luokka:Vuoden 1994 elokuvat Luokka:Romaaneihin perustuvat elokuvat Luokka:Draamaelokuvat Luokka:Lee Tamahorin ohjaamat elokuvat
Chacal-luokka (hävittäjä)

Chacal-luokka oli Ranskan laivaston 1920-luvun lopulla valmistetun kuuden hävittäjän () alusluokka toisessa maailmansodassa. == Valmistus == Nämä suuret hävittäjät eli niin kutsutut contre-torpilleursit olivat Ranskan merivoimien ensimmäiset ensimmäisen maailmansodan jälkeen valmistetut torpedoin varustetut alukset yhdessä Bourrasque-luokan torpilleursien kanssa. Alusluokan tilaus vahvistettiin laivasto-ohjelmassa huhtikuussa 1922, mutta luokan ensimmäiset alukset Panthére ja Jaguar oli tilattu jo neljä päivää aiemmin. Loput neljä alusta tilattiin 7. helmikuuta 1923 ja niiden kölit laskettiin jo samana vuonna.Whitley, M. J. s. 36 Alusten pääaseet olivat ensimmäistä kertaa Ranskan merivoimissa yliampuvia sekä etu- että takakannella, ja viides tykki oli sijoitettu taaimman savuhormin tasalle. Alusten pääaseet olivat vuodelta 1919, ja ne olivat aikakautensa tehokkaimpia. Niiden suurin heikkous oli pieni tulinopeus, vain 4–5 laukausta minuutissa. == Alukset == Nimi Telakka Kölinlasku Vesille Palvelukseen Kohtalo Chacal Ateliers et Chantiers de St.Nazaire-Penhoët 16. elokuuta 1923 27. syyskuuta 1924 12. kesäkuuta 1926 Saksan ilmavoimien upottama 24. toukokuuta 1940 Jaguar Arsenal de Lorient, Lorient 22. elokuuta 1922 7. marraskuuta 1923 24. heinäkuuta 1926 Saksan laivaston torpedoima 23. toukokuuta 1940 Léopard Ateliers et Chantiers de la Loire, St. Nazaire 14. elokuuta 1923 29. syyskuuta 1924 10. lokakuuta 1927 Britannian valtaama 3. heinäkuuta 1940 Vapaan Ranskan laivastolle 31. elokuuta tuhoutunut karille ajossa 27. toukokuuta 1943 Lynx Ateliers et Chantiers de la Loire, St. Nazaire 14. tammikuuta 1923 25. helmikuuta 1925 10. lokakuuta 1927 miehistönsä upottama 27. marraskuuta 1942 Toulonissa saksalaisten nostama ja romuttama Panthére Arsenal de Lorient 23. joulukuuta 1922 27. lokakuuta 1924 10. lokakuuta 1926 miehistönsä upottama 27. marraskuuta 1942 Toulonissa saksalaisten nostama Regia Marinalle miehistönsä upottama 9. syyskuuta 1943 La Speziassa Tigre Ateliers et Chantiers de Bretagne, Nantes 15. syyskuuta 1923 2. elokuuta 1924 1. helmikuuta 1926 miehistönsä upottama 27. marraskuuta 1942 Toulonissa saksalaisten nostama Regia Marinalle Vapaan Ranskan laivastolle 29. lokakuuta 1943 poistettu palveluksesta 4. tammikuuta 1954 == Lähteet == * * === Viitteet === *
Noah Kin

Noah Kin (s. 1994 Oslo, Norja) on suomalainen nigerialaistaustainen rap- artisti ja näyttelijä Helsingistä. Hänen debyyttialbuminsa No Matter the Season julkaistiin Helsinki Freedom Recordsin kautta 30. marraskuuta 2011. Albumin kappaleista ”My Name Is Noah Kin” ja ”Underground” julkaistiin yhteismusiikkivideo syyskuussa 2011. Noah Kinin toinen albumi 9fngrs julkaistiin 27. kesäkuuta 2012. Albumin kappaleesta ”the:passion” on julkaistu musiikkivideo. Kolmas albumi Now You See julkaistiin 21. maaliskuuta 2014. Noah Kin on ruvennut viime aikoina tekemään muuta musiikkia ja sen takia hän on päättänyt lopettaa rap-artistina esiintymisen. Nykyään hän tuottaa noisea Exploited Body artistinimellä == Yksityiselämä == Noah Kin syntyi Norjassa suomalaiselle äidille ja nigerialaiselle isälle, mutta hän varttui Suomessa.“I have an authority problem” The Red Bulletin Hän on opiskellut Helsingin medialukiossa. == Diskografia == ===Albumit=== * No Matter the Season (2011) * 9fngrs (2012) * Now You See (2014) ===Musiikkivideot=== * Intro / Underground (2011) * the:passion (2012) * 822 (2013) * You Never Asked (2013) * Sacred Order of the Pen (Paleface & Matre mukana Noah Kin, Psyko Tyko, Eetee, Father Metro, Bentality, Brandon, E. Thelo, Gracias, Jinx, Redrama, Travis Bicle, J.A.K, Mindman & DJ Spinner, 2013) * RBLS (2014) ===Vierailijana=== Artisti Kappale Albumilta Muut vierailijat Vuosi The Megaphone State ”Beautiful Day” VLA Kings Gracias & Linda Ilves 2012 M-Dot ”Alphabet Soup” Dots on the Map Ekow & Desco 2012 Don Bigileone ”Guardian Angel” By Any Rhymes Necessary Lucy 2012 Paleface & Matre ”Sacred Order of the Pen” Food for the Gods Psyko Tyko, Eetee, Father Metro, Bentality, Brandon, E. Thelo, Gracias, Jinx, Redrama, Travis Bicle, J.A.K, Mindman & DJ Spinner 2013 Gracias ”OD Cumulus” Elengi 2014 Kesken ”Booty” 1/0 2014 View ”Spill” Avalon EP 2015 == Filmografia == === Elokuvat === * Saattokeikka (2017) == Lähteet == == Aiheesta muualla == * Noah Kin Mellakkaviihde * Toni Laaksonen: Noah Kin / Perfect Strangers YleX Luokka:Suomalaiset hip hop -artistit Luokka:Vuonna 1994 syntyneet Luokka:Elävät henkilöt
Tres Fogos

Tres Fogos on vuonna 2010 perustettu helsinkiläinen roots-trio. Yhtye julkaisi ensimmäisen levynsä "Paraiso" vuonna 2011. Levy sisältää afroamerikkalaisia spirituaaleja esitettynä kuvitteellisen 1930- tai 1940-luvun Keski-Lännen bluegrassvaikutteiseen tyyliin. ==Diskografia== * == Aiheesta muualla == * Tres Fogos Facebookissa Luokka:Suomalaiset yhtyeet
Got 2 Luv U

Got 2 Luv U on jamaikalaisen reggaelaulajan Sean Paulin kappale vuodelta 2011. Se esitettiin ensimmäisen kerran Music Awardeissa kesällä vuonna 2011. Laulua laulaa myös Alexis Jordan. Luokka:Vuoden 2011 kappaleet Luokka:Sean Paulin kappaleet
Jalkakäytävä

Jalkakäytävä on jalankulkijoille varattu alue esimerkiksi tien tai kadun laidassa. Taajamissa se on tavallisesti hieman korkeammalla kuin ajorata, josta se yleensä on erotettu reunakiveyksellä. Taajamien ulkopuolella maantien vierellä kulkee usein yhdistetty pyörätie ja jalkakäytävä. Jos jalkakäytävää ei ole, jalankulkijan on käytettävä piennarta, pyörätien reunaa tai ajoradan reunaa. Tien ylittämistä varten jalankulkijoille merkitään suojateitä. Esimerkiksi Suomen lain mukaan jalkakäytävällä saa taluttaa polkupyörää tai mopoa, ellei siitä voi aiheutua huomattavaa haittaa muille jalankulkijoille.Tieliikennelaki 40 §, (267/1981) Alle 12-vuotiaat lapset voivat kuljettaa (=ajaa) polkupyörää jalkakäytävällä, mutta eivät saa aiheuttaa kohtuutonta häiriötä jalankululle.Tieliikennelaki 8 §, (267/1981) Suomessa polkupyörän ja mopon saa pysäköidä jalkakäytävälle. Muunkin ajoneuvon saa erityistä varovaisuutta noudattaen pysäyttää lyhyeksi ajaksi jalkakäytävälle ja pyörätielle ajoneuvoon nousemista, siitä poistumista, sen kuormaamista tai kuorman purkamista varten, milloin läheisyydessä ei ole käytettävissä muuta pysäyttämiseen sopivaa paikkaa ja pysäyttämiseen on pakottavia syitä. Pysäytetty ajoneuvo ei kuitenkaan saa kohtuuttomasti haitata jalkakäytävällä ja pyörätiellä kulkemista. Kuljettajan onkin pysyteltävä ajoneuvonsa läheisyydessä ja tarvittaessa siirrettävä ajoneuvo paikkaan, jossa se ei häiritse muuta liikennettä.Tieliikennelaki 27 §, (267/1981) Tiedosto:Gehweg.jpg|Jalkakäytävä Siegenin kaupungissa Saksassa. Tiedosto:PompeiiStreet.jpg|Jalkakäytävä kummallakin puolella tietä Pompejissa. Tiedosto:Bedford St sidewalk jeh.JPG|Kapea jalkakäytävä Greenwich Villagessa, New Yorkissa. ==Lähteet== == Aiheesta muualla == Luokka:Kevyt liikenne Luokka:Tiet
Raining Blood

Raining Blood on yhdysvaltalaisen thrash metal -yhtye Slayerin kappale vuodelta 1986. Reign in Blood -albumilla julkaistu kappale on muodostunut yhdeksi yhtyeen tunnetuimmista, ja se soitetaankin lähes kaikilla yhtyeen keikoilla. Kappale on yhtyeen kitaristien Jeff Hannemanin ja Kerry Kingin käsialaa. Kappaleen lopussa kuullaan sateen ääntä. Kappaletta on kuultu usein populaarikulttuurin yhteydessä. Se esiintyy esimerkiksi South Parkin jaksossa ”Die Hippie, Die”, sekä Guitar Hero III: Legends of Rock, sekä Skate -videopeleissä. == Lähteet == Luokka:Vuoden 1986 kappaleet Luokka:Slayerin kappaleet
Nokia X2-02

Nokia X2-02 on joulukuussa 2011 julkaistu matkapuhelinvalmistaja Nokian valmistama kahdella SIM-korttipaikalla varustettu matkapuhelin. Sen hintaluokka on noin 60 euroa ilman veroja. == Tietoja == === Käyttöverkot === * GSM/EDGE 900/1800 === Näyttö === * Halkaisija: 2,2 tuumaa * Resoluutio: QVGA 240 × 320 * Tekniikat: TFT === Muisti === * MicroSD-muistikorttipaikka, tuki max 32 Gt korteille === Kamera === * 2 megapikseliä (1 600 × 1 200) * Videokuvaus === Selain === * Nokia Selain * Tuetut protokollat: WAP 2.0 === Viestintä === * Nokia Messaging Service 3.1 * Sähköposti * MMS 13.1 === Tiedonsiirto === * Bluetooth 2.1 * EDGE * GPRS/EGPRS multislot-luokka 12 * MicroUSB 2.0 -liitäntä === Virranhallinta === * Valmiusaika: noin 440 tuntia * Puheaika: noin 9 ½ tuntia * 1 020 mAh BL-5C-akku (Li-Ion) * 2 mm latausliitäntä === Ääniominaisuudet === * Tuetut audioformaatit: MP3, AAC, AAC+ ja AMR * Tuetut videoformaatit: MP4 * 3,5 mm audioliitäntä === Muut sovellukset === * Kalenteri, ääninauhuri, kello ja laskin * Nokia Kauppa 2.8 * Kiinan kielen sanakirja * Pelit: Diamond Rush, Bounce Tales ja City Bloxx * Java-tuki === Muuta === * Värivaihtoehdot: kirkkaanpunainen, tumma hopea, oranssi, violetti ja meren sininen * Java MIDP 2.1 == Lähteet == * Nokia X2-02 specifications - Nokia Europe * Nokia X2-02 - Mobiiliblogi * Nokia X2-02 - GSMArena * Launch: Nokia X2-02 - Dual SIM music marvel - Nokia Conversations X2-02 Luokka:Vuoden 2011 matkapuhelimet
Dev Anand

Dev Anand (oik. Dharamdev Pishorimal Anand; 26. syyskuuta 1923 Shakargarh – 3. joulukuuta 2011 Lontoo) oli intialainen näyttelijä sekä elokuvaohjaaja ja -tuottaja. Intian hallitus myönsi hänelle Padma Bhushan -palkinnon vuonna 2001 ja Dadasaheb Phalke -palkinnon vuonna 2002 työstään intialaisen elokuvan hyväksi. Anandin ura kesti yli 65 vuotta. Anand kuoli sydänkohtaukseen Lontoossa 3. joulukuuta 2011. == Yksityiselämä == Anandilla oli suhde näyttelijä Suraiyaan vuosina 1948–1951. Anand meni naimisiin näyttelijä Kalpana Kartikin kanssa vuonna 1954. He saivat kaksi lasta, poika Suneilin ja tytär Devinan. == Valikoitu filmografia == * Baazi (1951) * Taxi Driver (1954) * C.I.D. (1956) * Paying Guest (1957) * Kala Pani (1958) * Hum Dono (1961) * Tere Ghar Ke Samne (1963) * Guide (1965) * Jewel Thief (1967) * Johny Mera Naam (1970) * Hare Rama Hare Krishna (1972) * Des Pardes (1978) == Palkinnot == * Siviilipalkinnot ** 2001: Padma Bhushan * National Film Awards ** 1965: Paras hindinkielinen elokuva – Guide ** 2002: Dadasaheb Phalke -palkinto * Filmfare Awards ** 1959: Paras miespääosa – Kala Pani ** 1967: Paras miespääosa – Guide ** 1967: Paras elokuva – Guide ** 1993: Elämäntyöpalkinto * Muita palkintoja ** 1995: Screen Awards -elämäntyöpalkinto ** 2003: International Indian Film Academy Awards -elämäntyöpalkinto == Lähteet == == Aiheesta muualla == * * Luokka:Intialaiset elokuvaohjaajat Luokka:Intialaiset elokuvatuottajat Luokka:Intialaiset näyttelijät Luokka:Vuonna 1923 syntyneet Luokka:Vuonna 2011 kuolleet
Criminal

Criminal on englantia ja tarkoittaa rikollista. Se voi viitata ainakin seuraaviin asioihin: * Criminal, vuonna 2004 ensi-iltansa saanut elokuva * Criminal, vuonna 2016 ensi-iltansa saanut elokuva * ”Criminal”, suomalaisen Smack-yhtyeen debyyttisingle vuodelta 1984 * ”Criminal”, Britney Spearsin single vuodelta 2011 * ”Criminal”, Natti Natashan ja Ozunan kappale vuodelta 2017
Gonna Fly Now

Gonna Fly Now (tunnetaan myös nimellä ”Theme from Rocky”) on vuonna 1976 ilmestyneen Rocky-elokuvan tunnuskappale. Sen on säveltänyt yhdysvaltalainen elokuvamuusikko Bill Conti. Contin säveltämä ”Gonna Fly Now” oli myös Oscar- ehdokkaana parhaan kappaleen kategoriassa. Jääkiekkojoukkue Helsingin Jokerit on käyttänyt kappaletta maalilaulunaan 1990-luvun alusta lähtien. == Lähteet == Luokka:Vuoden 1976 kappaleet Luokka:Yhdysvaltalaiset musiikkikappaleet Luokka:Tunnusmusiikki Luokka:Billboard Hot 100 -listan ykköset
Martin Brain

Martin Brain (1934? – 25. toukokuuta 1970) oli brittiläinen moottoriurheilija. Hän kilpaili Formula 1 MM-sarjan ulkopuolisissa kilpailuissa. Hän menehtyi Nottingham Sports Car Club Meeting kilpailussa Silverstonen radalla sattuneessa onnettomuudessa kun hänen Cooperinsa suistui ulos radalta tuhoisin seurauksin. Hän oli kuollessaan 36-vuotias. ==Aiheesta muualla== *http://www.motorsportmemorial.org/focus.php?db=ct&n;=4203 *"Racing car death". The Times (London): p. 2. May 26, 1970. Luokka:Brittiläiset autourheilijat Luokka:Moottoriurheilussa surmansa saaneet kuljettajat Luokka:1930-luvulla syntyneet Luokka:Vuonna 1970 kuolleet
John Machin

John Machin (1680–1751) oli englantilainen matemaatikko. Hän kehitti sarjakehitelmän piin likiarvon laskemiseksi vuonna 1706. Machinin kaavaa käytettiin tietokoneiden yleistymiseen asti. Machin osoitti, että : \frac{\pi}{4} = 4 \arccot{5} - \arccot{239} = 4 \arctan{\frac{1}{5}} - \arctan{\frac{1}{239}}, mistä seuraa piille sarjakehitelmä: :\frac{\pi}{4} = 4 \cdot (\frac{1}{5} - \frac{1}{3\cdot 5^3} + \frac{1}{5\cdot 5^5} - \frac{1}{7\cdot 5^7} + ...) - (\frac{1}{239} - \frac{1}{3\cdot 239^3} + \frac{1}{5 \cdot 239^5} - \frac{1}{7 \cdot 239^7} + ...). Sarja on hyvin käyttökelpoinen piin numeeristen likiarvojen laskemiseen, koska se suppenee varsin nopeasti. Hänet hyväksyttiin Royal Societyn jäseneksi vuonna 1710. Vuodesta 1713 alkaen kuolemaansa asti Machin toimi tähtitieteen professorina Gresham Collegessa Lontoossa. Hän oli 30 vuotta Royal Societyn sihteeri.Machin Biography School of Mathematics and Statistics, University of St Andrews, Scotland == Lähteet == Luokka:Brittiläiset matemaatikot Luokka:Royal Societyn jäsenet Luokka:Vuonna 1680 syntyneet Luokka:Vuonna 1751 kuolleet
Thomas Crimble

Thomas Crimble on brittiläinen muusikko. Crimble oli mukana perustamassa Skin Alley -yhtyettä vuonna 1969. Hän soittaa bassoa ja koskettimia sekä laulaa yhtyeen kahdella ensimmäisellä albumilla Skin Alley (1969) ja To Pagham and Beyond (1970). Syksyllä 1970 Crimble liittyi Hawkwind-yhtyeeseen basistiksi eronneen John Harrisonin tilalle. Crimble oli mukana Hawkwindin kuuluisalla Wightsaaren-keikalla, jossa yhtye soitti konserttialueen ulkopuolella niin sanotulla protestialueella, jossa protestoitiin festivaalien korkeita lipunhintoja. Crimblen yhteistyö Hawkwindin kanssa päättyi keväällä 1971, kun hänet korvasi Dave Anderson. Vuodesta 1971 vuoteen 1999 Crimble oli yksi Glastonburyn festivaalien pääorganisaattoreista. Crimble oli kiinnostunut festivaalitoiminnasta nähtyään Wightsaaren festivaalit ja tarjoutui mukaan järjestäjäksi vuoden 1971 Glastonburyn festivaaleille ja pysyi mukana lähes 30 vuoden ajan. 1980-luvulla Crimble omisti myös Mountain-studiot Walesissa, jossa lukuisat yhtyeet kävivät levyttämässä. Vuodesta 2001 eteenpäin Crimble on soittanut Nik Turnerin perustamassa Xhawkwind.com-yhtyeessä, joka tosin joutui piakkoin muuttamaan nimensä SpaceRitual.netiksi. Crimble on soittanut yhtyeessä bassoa, kitaraa ja kosketinsoittimia. Luokka:Hawkwindin jäsenet Luokka:Brittiläiset muusikot Luokka:Syntymävuosi puuttuu Luokka:Elävät henkilöt
Tim Floyd

Tim Floyd (s. 25. helmikuuta 1954 Hattiesburg) on yhdysvaltalainen koripallovalmentaja, joka valmentaa nykyisin UTEP:n yliopistojoukkuetta. == Ura == Ennen NBA-seurojen valmentamista Floyd valmensi muun muassa Iowan osavaltionyliopistossa, jossa hän oli yksi koulun menestyksekkäimmistä valmentajista. Vuonna 1998 hän siirtyi Chicago Bullsiin, jossa hän korvasi päävalmentajana toimineen Phil Jacksonin. Floyd valmensi Bullsia vuosina 1998–2001. Hän valmensi myös toista NBA-seuraa, New Orleans Hornetsia, vuosina 2003–2004. == Lähteet == == Aiheesta muualla == *NBA:n valmentajaprofiili Luokka:Yhdysvaltalaiset koripallovalmentajat Luokka:Vuonna 1954 syntyneet Luokka:Elävät henkilöt
Ceriumkarbonaatti

Ceriumkarbonaatti (Ce2(CO3)3) on cerium- ja karbonaatti-ionien muodostama epäorgaaninen ioniyhdiste. Ceriumkarbonaattia käytetään muun muassa katalyyttinä. ==Valmistus, ominaisuudet ja käyttö== Ceriumkarbonaattia tuotetaan teollisesti saostamalla sitä ceriumpitoisista liuoksista, kuten ceriumkloridista, natriumkarbonaatin avullaBarry T. Kilbourn: Cerium and Cerium Compounds, Kirk-Othmer Encyclopedia of Chemical Technology, John Wiley & Sons, New York, 2001 Teoksen verkkoversio Viitattu 05.12.2011. Yhdistettä on tuotettu myös saostamalla ammoniumvetykarbonaatin avulla, ceriumtriklooriasetaatin hydrolyysillä sekä johtamalla hiilidioksidia cerium(III)oksidin suspensioon. Ceriumkarbonaatti kiteytyy tyypillisesti kidevedellisinä hydraatteina kuten oktahydraattina tai trihydraattina. Kaupallinen tuote voi saostusolosuhteista ja kuivausolosuhteista riippuen sisältää eri hydraattien lisäksi myös ceriumhydroksidikarbonaattia tai ceriumoksidikarbonaattia. Kuumennettaessa ceriumkarbonaatista poistuu ensin kidevesi, minkä jälkeen yhdiste alkaa hajota. Hajoaminen tapahtuu eri muotojen kautta ja lopulta cerium hapettuu kolmenarvoisesta neljänarvoiseksi ja on noin 550 °C:n lämpötilassa muuttunut cerium(IV)oksidiksi. Ceriumkarbonaattia voidaan käyttää autojen katalysaattoreissa pakokaasujen puhdistamiseen. Muita käyttökohteita ovat ceriumyhdisteiden, esimerkiksi ceriumoksidin valmistus ja metallisen ceriumin tuotanto. ==Lähteet== ==Aiheesta muualla== *Ceriumkarbonaatin (kidevedellinen) käyttöturvallisuustiedote, Sigma Aldrich, viitattu 28.12.2014. Luokka:Karbonaatit Luokka:Ceriumyhdisteet
Strukturaalinen elokuva

Strukturaalinen elokuva oli kokeellisen elokuvan suuntaus, joka oli merkittävä 1960-luvulla Yhdysvalloissa ja kehittyi Britanniassa 1970-luvulla strukturaalis-materialistiseksi elokuvaksi. ==Yleistä== Termin on kehittänyt P. Adams Sitney, joka on todennut että esimerkiksi sellaiset elokuvataiteilijat kuin Michael Snow, Hollis Frampton, George Landow (eli Owen Land), Paul Sharits, Tony Conrad, Joyce Wieland, Ernie Gehr, Birgit and Wilhelm Hein, Kurt Kren ja Peter Kubelka ovat etääntyneet elokuvan kompleksista ja tiiviistä muodoista, jollaista ovat toteuttaneet esimerkiksi Sidney Peterson ja Stan Brakhage. ”Strukturaalisten elokuvien” tekijät pyrkivätt sen sijaan yksinkertaisempaan, toisinaan jopa ennalta arvattavaan taiteeseen. Elokuvan muoto oli olennainen, sisältö sivuseikka. Tätä termiä ei pidä sekoittaa kirjalliseen ja filosofiseen termiin strukturalismi. ==Piirteitä== Sitney tunnisti neljä strukturaalisille elokuville ominaista piirrettä, mutta ne kaikki eivät yleensä esiinny yhtä aikaa yhdessä elokuvassa:Nummelin, Juri: Amerikkalainen kokeellinen elokuva. Film-o-holic. Viitattu 5.12.2011. :* kiinteä kameran asema (jolloin kuvan rajaus on selvästi pysyvä) :* flicker- eli välke-ilmiö :* luuppinauhojen käyttö :* kankaan ulkopuolinen uudelleenkuvaus, toisin sanoen tapa, jossa valkokankaalta kuvataan vielä kerran kuvatut tapahtumat. George Maciunas on huomauttanut, että samat piirteet ovat esillä myös fluxus-elokuvissa. ==Keskeisiä elokuvia== *The Flicker (1965) Tony Conrad *Wavelength (1966–67) Michael Snow *T,O,U,C,H,I,N,G (1968) Paul Sharits *One Second in Montreal (1969) Michael Snow *Zorns Lemma (1970) Hollis Frampton *Serene Velocity (1970) Ernie Gehr *Remedial Reading Comprehension (1971) George Landow ==Kirjallisuutta== *de Lauretis, Teresa and Stephen Heath (eds). The Cinematic Apparatus. Macmillan, 1980. *Heath, Stephen. Questions of Cinema. Bloomington: Indiana UP, 1981. *Maciunas, George. "Some Comments on Structural Film by P. Adams Sitney." Film Culture, No. 47, 1969. *O'Pray, Michael. The British Avant-Garde Film 1926 to 1995: An Anthology of Writings. Indiana University Press, 2003. *Sitney, P. Adams. Visionary Film: The American Avant-Garde 1943-1978. Second Edition, Oxford University Press 1979 ==Lähteet== ==Aiheesta muualla== * Hanna Johansson: Maataide, luonto ja liikkuva kuva . Widerscreen.fi. Luokka:Elokuvalajityypit
Mario Kart 7

Mario Kart 7 on Nintendon kehittämä ja joulukuussa 2011 julkaisema ajopeli Nintendo 3DS:lle. Se on seuraaja Mario Kart Wii -pelille. Se on kolmas Mario Kart -peli käsikonsolille. Peli julkaistiin 1. joulukuuta 2011 Japanissa, 2. joulukuuta Euroopassa, 3. joulukuuta Pohjois-Amerikassa ja joulukuun 4. Australiassa. Pelissä pelaajat voivat vaihtaa Ghost Dataa ja pelata verkossa muiden pelaajien kanssa. Nintendo kertoo tuovansa joukon uusia elementtejä Mario Kart -peleihin. ==Pelaaminen== Tässä uudessa Mario Kart -pelissä kolikot tekevät näkyvän paluun. Kolikot eivät ole olleet käytössä viimeisimmissä Mario Karteissa sitten Mario Kart: Super Circuitin. Kolikoita voi löytää koko ajoalueelta vedestä, maalta tai ilmasta. Keräämällä kolikoita eri ajoradoilta pelaaja voi avata uusia osia autoihin ja muokata niitä. Klassikkoajoratojen valitseminen on mahdollista tässäkin Mario Kartissa. Mario Kart 7:ssä on myös joitakin uusia ominaisuuksia. Pelaajat voivat käyttää liidokkia ollessaan ilmassa ja veden alla potkuria. Lisäksi pelaajat voivat koota omia autoja. On mahdollista valita auton kori, renkaat ja liidokki. Näitä osia saadaan lisää pelin kuluessa. Mario Kart 7 merkitsee paluuta perinteiseen 8 pelaajan peliin, kun taas edellisissä peleissä on pelattu 12 ajajalla. Se on myös yhteensopiva sekä Spotpassin että Streetpassin kanssa. Moottoripyörät, jotka tekivät ensiesiintymisensä Mario Kart Wiissä, eivät ole käytössä Mario Kart 7:ssä. Kuitenkin temput, jotka ovat käytössä Mario Kart Wiissä ovat osa Mario Kart 7:n pelaamista ja niitä voidaan käyttää yhdessä liidokin kanssa, maassa (hyppyreissä) tai vedessä lisäämään nopeutta. Temppuja tehdään painamalla R-näppäintä hyppyreissä. Mission mode ei myöskään ole käytössä tässä pelissä. ==Hahmot== Mario Kart 7:ssä on yhteensä 17 hahmoa, joista 8 saa pelin alkaessa ja loput 9 pelin kuluessa. Aloitushahmot * Mario * Luigi * Peach * Yoshi * Donkey Kong * Bowser * Toad * Koopa Troopa Pelin kuluessa saatavat hahmot * Daisy * Wario * Rosalina * Metal Mario (uusi hahmo) * Shy Guy * Honey Queen (uusi hahmo) * Wiggler (uusi hahmo) * Lakitu (uusi hahmo) * Mii == Aiheesta muualla == * *Super Mario Wiki Luokka:Nintendo 3DS -pelit Luokka:Vuoden 2011 videopelit Luokka:Mario Kart -pelit
Hytti nro 6

Hytti nro 6 on Rosa Liksomin kirjoittama ja WSOY:n vuonna 2011 julkaisema romaani. Se voitti Finlandia-palkinnon julkaisuvuonnaan. Kirja on matkakuvaus junamatkasta halki Neuvostoliiton 1980-luvulla. Suomalainen opiskelija jakaa junassa hytin 45-vuotiaan miehen kanssa, joka tarinoi tyyliltään sivistymättömiä kertomuksia. Kertomuksen juoni kuitenkin on vivahteikkaampi ja monitasoisempi kuin miehen elämä; se on kuvaus Neuvostoliitosta ja vaikeuksista naisen rakkaudessa. Hänen poikaystävänsä on hakeutunut psykiatriseen sairaalaan välttääkseen joutumisen Afganistanin sotaan, ja matkan kuluessa esiin pääsee monia neuvostoliittolaisia ihmiskohtaloita ja yleensä venäläisyyden perusolemus. Kirjaa on kuvattu melankoliseksi ja vivahteikkaaksi sekä sen kieltä on kiitelty. Juho Kuosmasen ohjaama romaaniin perustuva elokuva, Hytti nro 6, sai ensi-iltansa heinäkuussa 2021. Elokuva sai Grand Prix -palkinnon Cannesin elokuvajuhlilla 17.7.2021. == Vastaanotto == Kriitikot ovat rinnastaneet kirjan tyylin tšehovilaisen pitkän novellin perinteeseen. Kirjan Finlandia-palkinnon voittajaksi valinnut teatterinjohtaja Pekka Milonoff kertoi pitävänsä kirjaa samanaikaisesti tiiviinä mutta monikerroksisena. Verkkosivusto Book Marksin mukaan The Rumpuksen John Flynn- Yorkin kirjoittama arvostelu Hytti nro 6:n englanninkieliselle käännökselle oli "ylistävä", kun taas sivuston ottaman otoksen muiden kriitikoiden — The Minneapolis Star Tribunen Lynette Reini-Grandellin, The Wall Street Journalin Sam Backsin ja The Washington Independent Review of Booksin Holly Smithin — vastaanotto kirjalle oli posiitivinen. == Lähteet == == Aiheesta muualla == * Kustantajan esittely * Helsingin Sanomain arvostelu (Mervi Kantokorpi) * Aamulehden arvostelu (Putte Wilhelmsson) * * Luokka:Suomalaiset romaanit Luokka:Finlandia-palkitut teokset Luokka:Vuoden 2011 kirjat
Aymen Ben Ayoub

Aymen Ben Ayoub (, s. 22. lokakuuta 1984) on tunisialainen jalkapalloilija. Maalivahtina pelaava Ben Ayoub edustaa Tunisian pääsarjassa ES Sahelia. ==Ura== Ben Ayoub edusti ES Zarzis vuosina 2007–2011. Hän oli nostamassa joukkuetta Tunisian pääsarjaan voitettuaan Ligue Professionnelle 2:n kaudella 2008–2009. Heinäkuussa 2011 Ben Ayoub oli aikeissaan allekirjoittaa neljän vuoden sopimuksen Espérancen kanssaAymen Ben Ayoub: Espérantiste ou clubiste? Mosaique FM 4.7.2011 Viitattu 5.12.2011 , mutta päätyi lopulta tekemään kolmivuotisen sopimuksen Club Africainin kanssa.Mercato : Le gardien Aymen Ben Ayoub officiellement clubiste GlobalNet 7.7.2011 Viitattu 5.12.2011 Avauskaudellaan Ben Ayoub nousi joukkueen ykkösvahdiksi ja pelasi muun muassa CAF Confederation Cupin loppuottelussa MAS Fezia vastaan. Joukkue lopulta hävisi loppuottelun rankkareilla maalein 6–5. Kauden päätteeksi Kawarji.com internetsivuston lukijat äänestivät Ben Ayoubin kauden 2010–2011 Tunisian parhaaksi maalivahdiksi.Trophées Kawarji.com 2011 kawarji.com Viitattu 19.6.2014 Kaudeksi 2012–2013 Ben Ayoub siirtyi ES Saheliin varamaalivahdiksi. ==Saavutukset== * Ligue Professionnelle 2: 2009 * Afrikan Confederation Cup **Hopeaa: 2011 == Lähteet== == Aiheesta muualla == * Kawarji.com Luokka:Tunisialaiset jalkapallomaalivahdit Luokka:Vuonna 1984 syntyneet Luokka:Elävät henkilöt
Ranskankielinen sosialistipuolue (Belgia)

Parti SocialisteVuoden 2019 Eurovaalien tulokset, Euroopan parlamentti ('Sosialistipuolue') on belgialainen ranskankielinen sosiaalidemokraattinen puolue, jonka puheenjohtaja on Paul Magnette. Puolue on perustettu 1978, jolloin Belgian sosialistipuolue jakautui kahtia, hollannin- ja ranskankielisiksi puolueiksi == Puoluejohtajat == * André Cools, 1978–1981 * Guy Spitaels, 1981–1992 * Philippe Busquin, 1992–1999 * Elio Di Rupo, 1999–2011 * Thierry Giet, 2011–2013 * Paul Magnette, 2013– ==Lähteet== == Aiheesta muualla == * Parti socialiste Luokka:Belgian puolueet Luokka:Sosiaalidemokraattiset puolueet Luokka:Euroopan sosialidemokraattinen puolue
Osiris Shoes

Osiris Shoes on kenkäyhtiö, jonka perustivat vuonna 1996 Tony Chen, Tony Magnusson, Brian Reid, Doug Weston ja Laura Kim. Yritys suunnittelee jalkineita rullalautailijoille. Luokka:Urheiluvaatemerkit Luokka:Yhdysvaltalaiset yritykset Luokka:Jalkinevalmistajat Luokka:Kenkämerkit Luokka:Rullalautailu
Klemet Erland Hætta

Klemet Erland Hætta (s. 2. helmikuuta 1973) oli Koutokeinon kunnanjohtaja vuosina 2003–2015. Hætta on kotoisin Koutokeinossa sijaitsevasta Maasin kylästä. Klemet Erland Hætta edusti saamelaispuoluetta Sámeálbmot Bellodat (suom. Saamelaisten kansanpuolue). Klemet Erland Hætta on myös Norjan saamelaiskäräjien jäsen (puolue: Norgga Sámiid Riikkasearvi).https://www.sametinget.no/Politikk/Sametingsrepresentantene/Klemet- Erland-Haetta == Lähteet == Luokka:Saamelaiset henkilöt Luokka:Norjalaiset poliitikot Luokka:Koutokeinon kunnanjohtajat Luokka:Vuonna 1973 syntyneet Luokka:Elävät henkilöt
FS Chacal (1924)

Chacal oli Ranskan laivaston 1924 vesille laskettu Chacal-luokan hävittäjä toisessa maailmansodassa tuhoutumiseensa 24. toukokuuta 1940 saakka. == Valmistus == Alus tilattiin Penhoët'sta Ateliers et Chantiers de St. Nazairelta, missä köli laskettiin 16. elokuuta 1923. Alus laskettiin vesille 27. syyskuuta 1924 ja valmistui 12. kesäkuuta 1926.Whitley, M. J. s. 36 == Palvelus == Toisen maailmansodan alussa alus siirrettiin sisaralusten Léopardin ja Jaguarin kanssa Biskajanlahdelta Englannin kanaaliin. Saksan aloitettua hyökkäyksensä länteen aluksen ilmatorjunta osoittautui riittämättömäksi. Lisäksi suuren aluksen liikuttelu ahtailla vesillä ei ollut mahdollista.Whitley, M. J. s. 37 Alus tuhoutui 24. toukokuuta 1940 Boulognen edustalla Saksan ilmavoimien Junkers Ju 87 -pommittajien hyökkäyksessä. == Lähteet == * * === Viitteet === Luokka:Chacal-luokan hävittäjät Luokka:Ranskalaiset toisen maailmansodan hävittäjät
FS Jaguar (1923)

Jaguar oli Ranskan laivaston 1924 vesille laskettu Chacal-luokan hävittäjä toisessa maailmansodassa tuhoutumiseensa 23. toukokuuta 1940 saakka. == Valmistus == Alus tilattiin 18. huhtikuuta 1922 Lorientin laivastontelakalta, missä köli laskettiin 22. elokuuta 1922. Alus laskettiin vesille 7. marraskuuta 1923 ja valmistui 24. heinäkuuta 1926.Whitley, M. J. s. 36 == Palvelus == Toisen maailmansodan alkaessa alus siirrettiin sisaralustensa Léopardin ja Chacalin kanssa Biskajanlahdelta Englannin kanaaliin. Saksan aloitettua hyökkäyksensä länteen aluksen ilmatorjunta osoittautui riittämättömäksi. Lisäksi suuren aluksen liikuttelu ahtailla vesillä ei ollut mahdollista.Whitley, M. J. s. 37 Alus tuhoutui 23. toukokuuta 1940 Saksan laivaston moottoritorpedoveneiden S21 ja S23 torpedoimana. == Lähteet == * * === Viitteet === Luokka:Chacal-luokan hävittäjät Luokka:Ranskalaiset toisen maailmansodan hävittäjät
225 Liberty Street

225 Liberty Street (aiemmin 2 World Financial Center, lyhenne 2 WFC) on New Yorkin Lower Manhattanilla sijaitseva pilvenpiirtäjä, joka on osa Brookfield Place -toimistorakennuskompleksia. Rakennus sijaitsee osoitteessa 225 Liberty Street. Vuonna 1987 valmistuneen, postmodernismia edustavan rakennuksen on suunnitellut arkkitehti César Pelli. Sen korkeus on 197 metriä ja kerroslukumäärä 44. Rakennuksessa toimivia merkittäviä yrityksiä ovat Commerzbank, Deloitte Touche Tohmatsu, Merrill Lynch, Nomura Group, State Street Corporation ja Thacher Proffitt & Wood. Silloinen Two World Financial Center vaurioitui syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua. Rakennus oli suljettuna useita kuukausia korjaustöiden vuoksi. ==Katso myös== * Brookfield Place ==Lähteet== ==Aiheesta muualla== *World Financial Centerin virallinen sivusto *Two World Financial Center Emporis- rakennustietokannassa Luokka:Battery Park City Luokka:Manhattanin pilvenpiirtäjät Luokka:Manhattanin toimistorakennukset
FS Léopard (1924)

Léopard oli Ranskan laivaston 1924 vesille laskettu Chacal-luokan hävittäjä toisessa maailmansodassa. == Valmistus == Alus tilattiin Ateliers et Chantiers de la Loirelta St. Nazairesta, missä köli laskettiin elokuussa 1923. Alus laskettiin vesille 29. syyskuuta 1924 ja valmistui 10. lokakuuta 1927.Whitley, M. J. s. 36 == Palvelus == Toisen maailmansodan alussa alus siirrettiin sisaralustensa Chacalin ja Jaguarin kanssa Biskajanlahdelta Englannin kanaaliin. Saksan aloitettua hyökkäyksensä länteen aluksen ilmatorjunta osoittautui riittämättömäksi. Lisäksi suuren aluksen liikuttelu ahtailla vesillä ei ollut mahdollista.Whitley, M. J. s. 37 Ranskan antauduttua Léopard joutui 3. heinäkuuta 1940 Britannian kuninkaallisen laivaston valtaamaksi. Aluksen miehistö liittyi 31. elokuuta Vapaan Ranskan laivastoon. Aluksen ilmatorjuntaa täydennettiin asentamalla neljän tuuman ilmatorjuntatykki kolmostornin tilalle sekä lisäämällä alukselle 2 naulan ilmatorjuntatykki ja kuusi ilmatorjuntakonekivääriä. Samalla aluksen syvyyspommien määrä lisättiin 52:een ja sen masto poistettiin painopisteen laskemiseksi. Talven 1940–1941 alus suojasi Pohjois-Atlantin saattueita kotisatamanaan Clyde, vaikkei soveltunut tehtävään lyhyen toimintasäteensä vuoksi. Aluksen kattilat oli huollettava kesällä 1941, jolloin päätettiin poistaa osa puutteista. Aluksen etummainen kattilahuone savuhormeineen poistettiin ja ne korvattiin öljytankeilla sekä majoitustiloilla. Samalla ilmatorjunta-aseistusta vahvistettiin siten, että se muodostui kymmenestä 37 millimetrin ja seitsemästä 20 millimetrin ilmatorjuntatykistä sekä kahdesta kaksipiippuisesta 13,2 millimetrin ja neljästä 8 millimetrin ilmatorjuntakonekivääristä. Alukselle asennettiin myös tutka. Palvelukseen palattuaan alus suojasi saattueita. Se tuhoutui Libyan rannikolla ajettuaan karille 27. toukokuuta 1943. == Lähteet == * * === Viitteet === Luokka:Chacal-luokan hävittäjät Luokka:Ranskalaiset toisen maailmansodan hävittäjät Luokka:Ateliers et Chantiers de la Loire
3-metyylibutanaali

3-metyylibutanaali on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä helposti syttyvää nestettä, jolla on pistävä haju. Sen kemiallinen kaava on C5H10O ja rakennekaava (CH3)2CHCH2CHO. 3-metyylibutanaalista käytetään myös nimiä isovaleraldehydi, isopentaldehydi ja isopentanaali. 3-metyylibutanaalin moolimassa on 86.132 g/mol, sulamispiste –51 °C, kiehumispiste 92,5 °C, tiheys 0,796 g/cm3, liukoisuus veteen 20 °C lämpötilassa 2 g/100 ml, leimahduspiste –3 °C (c.c.), itsesyttymislämpötila 175 °C ja CAS-numero 590-86-3. 3-metyylibutanaali on leusiinin hajoamistuote. ==Valmistus ja käyttö== 3-metyylibutanaalia valmistetaan kahdella tavalla. Joko hydroformyloimalla isobuteenia, jolloin sivutuotteena voi muodostua 2,2-dimetyylipropanaalia tai isomeroimalla 3-metyyli-3-butenolia. Yhdistettä käytetään eräiden lääkeaineiden, kuten butitsidin tai muiden kemikaalien, kuten 2,3-dimetyyli-2-buteenin, pinakolin ja pinakolonin valmistamiseen.Christian Kohlpaintner, Markus Schulte, Jürgen Falbe, Peter Lappe, Jürgen Weber & Guido D. Frey: Aldehydes, Aliphatic, Ullmann's Encyclopedia of Industrial Chemistry, John Wiley & Sons, New York, 2013. Viitattu 13.04.2013 == Ympäristö- ja terveysvaikutukset == Lyhytaikainen altistus aineelle ärsyttää silmiä, ihoa ja hengitysteitä. Yhdistettä esiintyy kukkien tuoksuissa ja semiokemikaalina eliöiden viestinnässä. == Katso myös == *Butanaali *Valeraldehydi ==Lähteet== == Aiheesta muualla == * *PubChem: Isovalerylaldehyde *Human Metabolome Database: Iso-Valeraldehyde *Kyoto Encyclopedia of Genes and Genomes (KEGG): 3-Methylbutanal *ChemBlink: Isovaleraldehyde *Inchem: 3-Methylbutanal CAS N°:590-86-3 (pdf) *Pherobase: Floral Compound - isovaleraldehyde *Pherobase: Semiochemical - isovaleraldehyde Luokka:Aldehydit